**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 13/03/2025**

**Αριθμ. Πρωτ.: 4806**

**ΑΠΟΣΠΑΣΜΑ**

**Από το πρακτικό της αριθμ. 9ης /2025 ΤΑΚΤΙΚΗΣ Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 78**

**1.Μη άσκηση έφεσης κατά Βαρβάρας Μάνη, Λουκά Βασιληά και Α 276/24 αποφάσεως του Διοικητικού Πρωτοδικείου Λιβαδειάς, και κατά Εριφύλης Αμπάι και Α 461/24 αποφάσεως του Διοικητικού Πρωτοδικείου Λιβαδειάς.**

**2.Εξώδικη επίλυση της διαφοράς μετά από τις Α 276/24 και Α 461/24 δικαστικές αποφάσεις, και μη άσκηση ενδίκου μέσου, την οποία αιτούνται μέσω του πληρεξουσίου τους δικηγόρου οι Βαρβάρα Μάνη, Λουκάς Βασιληάς και η Εριφύλη Αμπάι.**

Στη Λιβαδειά σήμερα 11η Μαρτίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 4417/07-03-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1. Αγνιάδης Παναγιώτης

2. Τουμαράς Βασίλειος 2. Ταγκαλέγκας Ιωάννης

3. Καλλιαντάσης Χρήστος Αν και είχαν νόμιμα προσκληθεί

4. Παπαβασιλείου Αικατερίνη

5. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 1ο θέμα της ημερήσιας διάταξης , έθεσε υπόψη των μελών την με αριθ. πρωτ. 4128/04-03-2025 γνωμοδότηση της Νομικής Συμβούλου του Δήμου Λεβαδέων στην οποία αναφέρονται τα παρακάτω:

*Με τις με αρ κατάθεσης ΑΓ 180/30-8-2017 οι δύο πρώτοι και την με αρ. ΑΓ 253/29-7-2019 η τρίτη, αγωγές τους στο Διοικητικό Πρωτοδικείο Λιβαδειάς, αιτούνταν την αποζημίωσή τους από τον Δήμο Λεβαδεων, η μεν πρώτη Μάνη Βαρβάρα στο ποσόν των 125.978 ευρώ, ο δεύτερος στο ποσόν των 88.612,68 ευρώ , η δε τρίτη Εριφύλη Αμπάι στο ποσόν των 67.869,87 ευρώ, για την αποκατάσταση της ζημίας που υπέστησαν στις 24-8-14 από αποκολληθέν κλαδί πλατάνου που κατέπεσε στην περιοχή της Κρύας της Λιβαδειάς και συγκεκριμένα στον αύλειο χώρο του τουριστικού περιπτέρου του Ξενία.*

*Επί των ως άνω αγωγών εκδόθηκαν η Α276/24 απόφαση για την αγωγή των δύο πρώτων και η 461/24 απόφαση για την αγωγή της Εριφύλης Αμπάι.*

*Με την υπ αρ 3195/17-2-25 δήλωσή τους οι ανωτέρω ενάγοντες, γνωστοποιούν στον δήμο Λεβαδέων την πρόθεσή τους να μην ασκήσουν έφεση κατά των ανωτέρω αποφάσεων, με την προϋπόθεση ο Δήμος Λεβαδέων αποδεχόμενος τα ποσά που επιδικάζουν οι ανωτέρω αποφάσεις να μην ασκήσει επίσης έφεση κατά αυτών.*

*Κατόπιν της υποβολής της αιτήσεως  συμβιβασμού προς το Δήμο Λεβαδέων,  τίθενται τα κάτωθι ερωτήματα:*

*α) εάν είναι επιτρεπτή η πραγματοποίηση εξωδικαστικού συμβιβασμού*

*και*

*β) εάν κρίνεται σκόπιμος και επωφελής για τα συμφέροντα του Δήμου ο αιτούμενος εξωδικαστικός συμβιβασμός)*

*Σύμφωνα με το άρθρο 8 του νόμου 5056/2020, το άρθρο 74 του ν. 3852/2010 (Α’ 87), περί οικονομικής επιτροπής και επιτροπής ποιότητας ζωής των δήμων αντικαθίσταται ως εξής:  
Αρμοδιότητες δημοτικής επιτροπής  
Μετά από το άρθρο 74 του ν. 3852/2010 (Α’ 87) προστίθεται άρθρο 74Α ως εξής:*

*«Άρθρο 74Α Αρμοδιότητες δημοτικής επιτροπής*

*…….. η) Αποφασίζει για την υποβολή προσφυγών στις διοικητικές αρχές και αποφασίζει για την άσκηση ή μη όλων των ένδικων βοηθημάτων και των ένδικων μέσων.*

*Επίσης, αποφασίζει τον συμβιβασμό ή την κατάργηση δίκης που έχει αντικείμενο ποσό έως εξήντα χιλιάδες (60.000) ευρώ, πλέον ΦΠΑ. Όταν το αντικείμενο της δίκης είναι άνω του ποσού αυτού, τότε εισηγείται τη λήψη απόφασης από το δημοτικό συμβούλιο. Δεν επιτρέπεται συμβιβασμός ή κατάργηση δίκης για απαιτήσεις μισθών, επιδομάτων, αποζημιώσεων, εξόδων παράστασης, εξόδων κίνησης και γενικά μισθολογικών παροχών οποιασδήποτε μορφής, εξαιρουμένων εκείνων για τις οποίες το νομικό ζήτημα έχει επιλυθεί με απόφαση ανωτάτου δικαστηρίου. Η απόφαση της Επιτροπής για τις περιπτώσεις των προηγούμενων εδαφίων…… λαμβάνεται ύστερα από γνωμοδότηση δικηγόρου, η έλλειψη της οποίας συνεπάγεται ακυρότητα της σχετικής απόφασης. Η παρούσα ρύθμιση ισχύει και όταν η αρμοδιότητα ασκείται από το δημοτικό συμβούλιο.*

*Από την παραπάνω διατύπωση προκύπτει ότι η δημοτική Επιτροπή έχει αποφασιστική αρμοδιότητα σύναψης (i) δικαστικού συμβιβασμού, (ii)εξωδικαστικού συμβιβασμού ή (iii) κατάργηση δίκης, για διαφορές  μέχρι ποσού εξήντα χιλιάδων (60.000) €.  Για διαφορές  άνω του  ποσού αυτού, η δημοτική Επιτροπή έχει εισηγητική  αρμοδιότητα , προς το Δημοτικό συμβούλιο.*

*Το Υπουργείο Εσωτερικών με την εγκύκλιό του 45351/12-11-2013 με θέμα: “ Εξωδικαστική επίλυση διαφορών” δίνει ορισμένες γενικές κατευθύνσεις προς τους Δήμους για την επίλυση τέτοιων διαφορών, εξωδικαστικά, τονίζοντας ότι θα πρέπει να λαμβάνονται σοβαρά υπόψη οι θετικές επιπτώσεις που ο συμβιβασμός τέτοιου είδους θα έχει όχι μόνο στον διεκδικούντα αποζημίωση αλλά και στον ίδιο τον δήμο καθώς: “ Η δικαστική επίλυση της διαφοράς είναι δυνατό να έχει ως τελικό αποτέλεσμα τη σημαντικά μεγαλύτερη οικονομική επιβάρυνση του δήμου, δεδομένου ότι, σε περίπτωση δικαίωσης του ενάγοντος, η δαπάνη του δήμου προσαυξάνεται με τα δικαστικά έξοδα αυτού και  τους επιδικαζόμενους τόκους, ενώ είναι επίσης πιθανό να επιδικαστούν χρηματικά ποσά για αναπλήρωση διαφυγόντων κερδών ή και ηθική βλάβη.*

*Συνεπώς, σε περιπτώσεις όπου κρίνεται μάλλον  πιθανή η έκδοση δικαστικής απόφασης υπέρ του ενάγοντος, η αποδοχή τέτοιου συμβιβασμού εκ μέρους του δήμου συμβάλλει στην προστασία της περιουσίας αυτού, κάτι που αποτελεί άλλωστε υποχρέωση του σύμφωνα με τη ρητή διάταξη της παρ. 1 του 178 του Κώδικα Δήμων και Κοινοτήτων (ΚΔΚ, ν. 34632006). Επιτυγχάνεται η ταχύτερη αποζημίωση του ζημιωθέντος, ο οποίος διαφορετικά υποχρεούται συχνά να περιμένει την πάροδο μεγάλου χρονικού διαστήματος έως ότου εκδικασθεί η υπόθεση. Με τον τρόπο αυτόν προάγεται η εμπιστοσύνη του προς τη διοίκηση. Παράλληλα, αποφορτίζεται ο μηχανισμός απονομής δικαιοσύνης.*

*Συνεπώς, ως προς το πρώτο ερώτημα , προκύπτει σαφώς από τα ανωτέρω, ότι όχι απλά επιτρέπεται αλλά και επιβάλλεται στις περιπτώσεις όπου τυχόν δικαστική διαδικασία θα είχε ως αποτέλεσμα επιβάρυνση χρηματική αλλά και χρονική.*

*Σύμφωνα λοιπόν  με τα ανωτέρω η υπό κρίση αίτηση για εξώδικη μετά από δικαστική απόφαση συμβιβαστική επίλυση της διαφοράς, μπορεί να εισαχθεί στην Δημοτική Επιτροπή του Δήμου Λεβαδέων.*

*Με τις ως άνω αποφάσεις του το Διοικητικό Πρωτοδικείο Λιβαδειάς*

*1. έκρινε ότι ο δήμος νομιμοποιείται παθητικά διότι εφόσον επεμβαίνει στον αύλειο χώρο του περιπτέρου για κλαδονομή έχει αναλάβει εκουσίως την εποπτεία και συντήρηση των κειμένων στον αύλειο χώρο δένδρων, έχοντας αναδεχθεί στη σφαίρα της ευθύνης του την υποχρέωση επιμελείας και συντήρησης αυτού, μην έχοντας μάλιστα απευθύνει αίτημα προς έτερη δημόσια αρχή για προληπτικό έλεγχο ασφαλείας των κειμένων εντός του παραπάνω χώρου δέντρων .*

*και*

*2. επεδίκασε ως αποζημίωση το ποσόν των 8.259 ευρώ στην πρώτη Μάνη Βαρβάρα, που αιτούνταν με την αγωγή της το ποσόν των 120.000 ευρώ, το ποσόν των 11.608,44 ευρώ στον δεύτερο Λουκά Βασιληά, που αιτούνταν με την ίδια αγωγή το ποσόν των 88.612 ευρώ και το ποσόν των 10.800,36 ευρώ στην τρίτη Εριφύλη Αμπάι, που αιτούνταν με την αγωγή της το ποσόν των 67.869,87 ευρώ, νομιμοτόκως από τις επιδόσεις των αγωγών τους αντίστοιχα.*

*Οι αποφάσεις ως άνω προσβάλλονται με έφεση, εφόσον το δικαστήριο δεν έλαβε υπόψη του την ένστασή μας περί μη παθητικής νομιμοποίησης του Δήμου Λεβαδέων, δεδομένου ότι το τουριστικό περίπτερο με τον αύλειο χώρο του είναι μισθωμένο.*

*Με αυτά τα δεδομένα, οι πιθανότητες να επιτύχει ο Δήμος καλύτερη απόφαση, δηλαδή απαλλακτική της ευθύνης του ώστε η υποχρέωση αποζημίωσης των παθόντων να ανάγεται σε άλλο νομικό ή φυσικό πρόσωπο, είναι μηδαμινές και συνεπώς η άσκηση ενδίκου μέσου και η νέα δικαστική διαμάχη θα τον επιβαρύνει ίσως περισσότερο μελλοντικά*

*Κατόπιν των ανωτέρω φρονούμε ότι είναι δυνατή η λήψη θετικής απόφασης για εξωδικαστική επίλυση της διαφοράς αφού οι αιτούντες δηλώσουν, ότι εφόσον τηρηθούν τα παραπάνω, δηλαδή η πλήρης καταβολή των ανωτέρω ποσών, εντός της προθεσμίας που θα συμφωνηθεί, δεν θα έχουν, ούτε θα διατηρούν άλλη αξίωση, παρούσα ή μέλλουσα, άμεση ή έμμεση, θετική ή αποθετική από τον Δήμο Λεβαδέων , καθώς και από τα αρμόδια όργανα αυτού, θα παραιτηθούν δε από οποιοδήποτε δικαίωμα τους κατά του Δήμου ή των οργάνων αυτού, καθώς και από οποιαδήποτε τυχόν άλλη αξίωση, διοικητική ή ποινική, που απορρέει από το άνω ατύχημα.*

|  |
| --- |
| *Καλείται η Δημοτική Επιτροπή να αποφασίσει σχετικά με γνώμονα και το συμφέρον του Δήμου και την χρηστή διοίκηση.*  Στη συνέχεια ο Πρόεδρος κάλεσε τα μέλη να αποφασίσουν σχετικά.  **Η Δημοτική Επιτροπή λαμβάνοντας υπόψη:**  -- Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018  -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής  - Τις Α 276/24 και Α 461/24 δικαστικές αποφάσεις του Διοικητικού Πρωτοδικείου Λιβαδειάς  -Την υπ΄αριθ. πρωτ. 3195/17-02-2025 δήλωση των εναγόντων Μάνη Βαρβάρας , Λουκά Βασιληά και η Εριφύλης Αμπάι  Το υπ΄ αρ. πρωτ. 4128/04-03-2025 γνωμοδοτικό σημείωμα της Νομικής Συμβούλου του Δήμου Λεβαδέων που είχε διανεμηθεί  --Την μεταξύ των μελών συζήτηση σύμφωνα με τα πρακτικά  - Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση  **ΑΠΟΦΑΣΙΖΕΙ ΟΜΟΦΩΝΑ**  1.Την μη άσκηση έφεσης κατά Βαρβάρας Μάνη, Λουκά Βασιληά και Α 276/24 αποφάσεως του Διοικητικού Πρωτοδικείου Λιβαδειάς, και κατά Εριφύλης Αμπάι και Α 461/24 αποφάσεως του Διοικητικού Πρωτοδικείου Λιβαδειάς.  2. Εγκρίνει την εξώδικη  επίλυση διαφοράς για την αποκατάσταση της ζημίας που υπέστησαν στις 24-8-14 από αποκολληθέν κλαδί πλατάνου που κατέπεσε στην περιοχή της Κρύας της Λιβαδειάς και συγκεκριμένα στον αύλειο χώρο του τουριστικού περιπτέρου του Ξενία , μεταξύ του Δήμου Λεβαδέων και των εναγόντων:  α) Μάνη Βαρβάρας και την καταβολή προς αυτή του ποσού των 8.259,00ευρώ ( με την Α 276/24 απόφαση του Διοικητικού Πρωτοδικείου Λιβαδειάς),  β)Βασιληά Λουκά και την καταβολή προς αυτόν του ποσού των 11.608,44 ευρώ ( με την Α 276/24 απόφαση του Διοικητικού Πρωτοδικείου Λιβαδειάς) και  γ) Εριφύλης Αμπάι και την καταβολή προς αυτή του ποσού 10.800,36 ευρώ ( με την Α 461/24 απόφαση του Διοικητικού Πρωτοδικείου Λιβαδειάς).  Εφόσον τηρηθούν τα παραπάνω, δηλαδή η πλήρης καταβολή των ανωτέρω ποσών, εντός της προθεσμίας που θα συμφωνηθεί, δεν θα έχουν, ούτε θα διατηρούν άλλη αξίωση, παρούσα ή μέλλουσα, άμεση ή έμμεση, θετική ή αποθετική από τον Δήμο Λεβαδέων , καθώς και από τα αρμόδια όργανα αυτού, θα παραιτηθούν δε από οποιοδήποτε δικαίωμα τους κατά του Δήμου ή των οργάνων αυτού, καθώς και από οποιαδήποτε τυχόν άλλη αξίωση, διοικητική ή ποινική, που απορρέει από το άνω ατύχημα.    **Η απόφαση πήρε αριθμό 78/2025.**  Ο ΠΡΟΕΔΡΟΣ  ΔΗΜΗΤΡΙΟΣ Κ. ΚΑΡΑΜΑΝΗΣ  ΠΙΣΤΟ ΑΠΟΣΠΑΣΜΑ  Λιβαδειά 13 -03-2025  Ο ΠΡΟΕΔΡΟΣ    **ΤΑ ΜΕΛΗ**  1. Τουμαράς Βασίλειος  2. Καλλιαντάσης Χρήστος ΔΗΜΗΤΡΙΟΣ Κ. ΚΑΡΑΜΑΝΗΣ  3. Παπαβασιλείου Αικατερίνη ΔΗΜΑΡΧΟΣ ΛΕΒΑΔΕΩΝ  4. Μίχας Δημήτριος |